OpenLLM-France/wikimedia huggingface dataset:
# Il Puttino

Il Puttino és un llibre publicat per Alessandro Salvio el 1634, el títol complet del qual és:
IL PVTTINO Altramente detto, IL CAVALIERO ERRANTE DEL SALVIO, Sopra il gioco de'Scacchi, con la sua Apologia contra il Carrera, diuiso in tre Libri. IN NAPOLI, Nella Stampa di Gio: Domenico Montanaro. 1634. Con licenza de'Superiori.
En sentit estricte, seria el segon "llibre" (libro secondo), o el segon capítol del primer llibre (d'un total de dos) publicat el 1634 (vegeu també el "LIBRO QUARTO", reimpressió del "trattato" de 1604).
Els quatre llibres van ser publicats com una reimpressió per autor desconegut, "Da un Incognito", el 1723.
Aquesta darrera obra del 1723 és coneguda de vegades com a El Salvio.
Il Puttino, de tota manera, és un renom que fa servir Salvio per referir-se a Giovanni Leonardo de Cutro. A les dues versions del 'libro secondo' s'hi expliquen uns fets que varen tenir lloc 50–60 anys abans de ser escrits i impresos. Tot i que les descripcions fetes per Alessandro Salvio s'han de considerar amb cautela (a causa de la diferència temporal), Il Puttino és una obra rellevant per a fer-se una idea de l'època que descriu. A l'obra hi ha una llarga llista de jugadors d'escacs, que existiren realment, com ara:
* Ruy Lopez
* Leonardo
* Puttino
* Paolo Boi
* Giulio Cesare da Lanciano
La primera traducció de Il Puttino (entenent com a tal el 'libro secondo') de l'italià a l'anglès fou feta per George Walker, i publicada amb el títol "The light and lustre of chess" a The Chess player's chronicle, 1843.
Segons una altra traducció de JH Saratt's, Il Puttino fou publicat per primer cop el 1604, i republicat el 1634.

## Referències

* ↑ SALVIO NAPOLITANO, DOTTOR ALESSANDRO: IL PVTTINO Altramente detto, IL CAVALIERO ERRANTE DEL SALVIO, Sopra il gioco de'Scacchi, con la sua Apologia contra il Carrera, diuiso in tre Libri. IN NAPOLI, Nella Stampa di Gio: Domenico Montanaro. Con licenza de'Superiori. 1634
* ↑ CARRERA, PIETRO (Pietro Carrera) Risposta di Valentino Vespaio contro l'Apologia di Alessandro Salvio. Catania, Giovanni Rossi. 1635 (reimprès a Catania, Edizione Boemi. 1996)
* ↑ SALUIO NAPOLITANO, DOTTOR ALESSANDRO: TRATTATO DELL' INVENTIONE ET ARTE LIEBERALE DEL GIOCO DI SCACCHI, Diuiso in Di-scorsi, Sbaratti, e Partiti.IN NAPOLI, Appress Gio. Battista Sottile. Con Privilegio. 1604
* ↑ SALVIO NAPOLITANO, DOTTOR ALESSANDRO: TRATTATO DELL' INVENTIONE ET ARTE LIEBERALE DEL GIOCO DI SCACCHI, LIBRO QUARTO, Seconda Impressione IN NAPOLI, Nella Stampa di Gio: Domenico Montanaro. Con licenza de'Superiori. 1634
* ↑ SALVIO, DOTTOR ALESSANDRO: Il Giuoco degli Scacchi diviso in IV. Libri, Ed in questa ristampata accresciuto di alcuni giuochi dello stesso Autore, non ancora dati alla luce. Da un Incognito per i Novizi del Giuoco. IN NAPOLI, Nella Stamperia di Felice Mosca. Con licenza de' Superiori. 1723
* ↑ The Chess player's chronicle, The light and lustre of chess, per George Walker, 1843
# Georgetown (Kentucky)

Georgetown és una població dels Estats Units a l'estat de Kentucky. Segons el cens del 2000 tenia 18.080 habitants.

## Demografia

Segons el cens del 2000, Georgetown tenia 18.080 habitants, 6.703 habitatges, i 4.618 famílies. La densitat de població era de 508,8 habitants/km².
Dels 6.703 habitatges en un 38,3% hi vivien nens de menys de 18 anys, en un 49,4% hi vivien parelles casades, en un 15,6% dones solteres, i en un 31,1% no eren unitats familiars. En el 25,6% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,6% tenia menys de 18 anys, un 16,1% entre 18 i 24, un 32,8% entre 25 i 44, un 16,4% de 45 a 60 i un 9,1% 65 anys o més.
L'edat mediana era de 29 anys. Per cada 100 dones de 18 o més anys hi havia 83,5 homes.
La renda mediana per habitatge era de 42.186 $ i la renda mediana per família de 50.743 $. Els homes tenien una renda mediana de 36.970 $ mentre que les dones 25.936 $. La renda per capita de la població era de 18.859 $. Entorn del 8,7% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Georgetown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
* ↑ «Geographic Comparison Table- Georgetown». American Fact Finder. Oficina del Cens dels Estats Units, 12-01-2010.
# Kisumu

Kisumu és una ciutat situada a la Kenya occidental, amb una població de 322.724 habitants (segons el cens del 1999). És la tercera ciutat més gran de Kenya (després de Nairobi i Mombasa) i la capital de la província de Nyanza. El port va ser fundat l'any 1901. Tot i que el comerç de la ciutat es va estancar en els anys vuitanta i noranta, actualment s'està revifant gràcies a les exportacions de petroli. Kisumu té un aeroport, amb vols diaris a Nairobi i a altres llocs. Hi ha plans per ampliar aquest aeroport a causa del fet que el comerç està creixent molt ràpidament.

## Referències

* ↑ «Kisumu». ésAdir. [Consulta: 6 octubre 2023].
# FHV

FHV té els següents significats:
* Febre hemorràgica vírica, zoonosi causada per diverses famílies de virus
* Herpesvirus felí (del seu nom en anglès Feline Herpesvirus), virus de la família dels Herpesviridae que és causa de malalties en els gats
# Dehesas de Guadix

Dehesas de Guadix és un municipi de la província de Granada que limita amb la província de Jaén.
# Cucal rogenc

El cucal rogenc (Centropus unirufus) és una espècie d'ocell de la família dels cucúlids (Cuculidae) que habita els boscos de bambú de les illes Polillo, Luzon i Catanduanes, a les Filipines.
# Crocodiliformes

Els crocodiliformes (Crocodyliformes) constitueixen un clade d'arcosaures Crurotarsis, tradicionalment es fa referència a aquest grup com a "crocodilians".

## Filogènia

El següent cladograma (basat en un treball de Martin i Benton de l'any 2008) il·lustra les relacions dels crocodiliforms.
| Crocodyliformes | Protosuchia unnamed Mesoeucrocodylia Eusuchia Isisfordia unnamed Hylaeochampsa Crocodylia Gavialoidea unnamed Alligatoroidea Crocodyloidea |

## Referències

* ↑ Martin, J.E. and Benton, M.J. (2008). "Crown Clades in Vertebrate Nomenclature: Correcting the Definition of Crocodylia." Systematic Biology, 57: 1,173 — 181.
# Himereu

Himereu (Himeraeus, Ἱμεραῖος) fou un orador atenenc nascut a Falèron, germà del famós Demetri de Falèron.

## Biografia

Va defensar posicions polítiques oposades al seu germà i era contrari a l'aliança amb Macedònia. És esmentat per primera vegada quan, junt amb Hipèrides, perseguia davant la cort de l'Areòpag als acusats de rebre suborns d'Harpal, entre ells Demòstenes.
A la guerra de Làmia va posar tot el seu esforç a trencar el domini macedoni i fou un dels oradors l'entrega del qual fou exigida per Antípater després de la seva victòria a Cranon. Per evitar l'entrega va fugir d'Atenes cap a Egina on es va refugiar juntament amb Hipèrides i Aristònic, al temple d'Aeacus, del que foren forçats a sortir per Àrquies i enviats presoners a Antípater que immediatament els va fer executar (332 aC).

## Referències

* 1 2 Engels, Johannes (Cologne), “Himeraeus”, in: Brill's New Pauly, Antiquity volumes edited by: Hubert Cancik and, Helmuth Schneider. Consulted online on 25 July 2016 consulta First published online: 2006 First print edition: 9789004122598, 20110510
# Giscó (pare d'Amílcar)

Giscó (en llatí Gisco, en grec antic Γίσκων) va ser un militar cartaginès, fill d'Hannó i probablement pare d'Amílcar, el general que es va enfrontar amb Agàtocles de Siracusa.
Diodor de Sicília diu que estava exiliat l'any 339 aC quan els cartaginesos van patir la greu derrota del riu Crimissos a Sicília, exili que segons Poliè es devia al fet que va estar implicat en el pla de son germà Amílcar per assolir el poder sobirà a Cartago.
Abans del seu exili es creu que es va distingir per la seva habilitat com a general, i després del 339 aC el van fer tornar del seu desterrament i el van enviar amb un exèrcit de mercenaris a lluitar a Sicília. Va derrotar a dos cossos de forces mercenàries al servei de Siracusa però no va poder evitar la derrota de Mamerc de Catana i Hicetes de Leontins, els dos caps dels aliats dels cartaginesos a l'illa, i poc després un ambaixador especial enviat des de Cartago va signar un acord de pau amb Timoleó de Siracusa pel qual es va fixar el riu Hàlic (Halicos) com a frontera en un tractat signat l'any 338 aC. Ja no torna a ser esmentat.

## Referències

* ↑ Smith, William (ed.). «Gisco». A Dictionary of Greek and Roman biography and mythology. [Consulta: 28 juliol 2022].
# Kistotxkivka

Kistotxkivka (en (ucraïnès): Кісточківка) és un poble de la República Autònoma de Crimea a Ucraïna, que el 2014 tenia 892 habitants. Pertany al districte de Nijnegorski.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Dehesas Viejas

Dehesas Viejas («Deveses Velles», en català) és una localitat i municipi espanyol situat en la comarca de Los Montes, a la província de Granada. Limita amb els municipis de Campotéjar, Iznalloz i Domingo Pérez de Granada.
A Dehesas Viejas se li va concedir el règim d'entitat local autònoma al març de 2003. En 2014 es va convertir en un municipi completament independent d'Iznalloz.

## Referències

* ↑ «Decreto 140/2014, de 7 de octubre, por el que se aprueba la creación del municipio de Dehesas Viejas por segregación del término municipal de Iznalloz (Granada).» (en castellà). [Consulta: 17 novembre 2018].

## Enllaços externs

* Informació turística de Dehesas Viejas realitzada pel Patronat de Turisme de Granada
# Cucut faisà

El cucut faisà (Dromococcyx phasianellus) és una espècie d'ocell de la família dels cucúlids (Cuculidae) que habita entre el sotabosc o matolls des de Mèxic, cap al sud, a través d'Amèrica Central fins al sud del Brasil, nord de Bolívia, el Paraguai i nord-est de l'Argentina.
# Convenció sobre configuració

La convenció sobre configuració (també conegut com a programació per convenció) és un paradigma de disseny que cerca disminuir el nombre de decisions que els desenvolupadors de programari han de prendre. Se cerca guanyar simplicitat, sense perdre flexibilitat.
La frase essencialment significa que un desenvolupador només ha d'especificar aspectes no convencionals de l'aplicació. Per exemple, si existeix una classe anomenada "Venda" al model, la taula corresponent a la base de dades és anomenada "vendes" per defecte. És només si un es desvia d'aquesta convenció, com ara anomenar la taula "productes_venuts", que necessita escriure codi considerant aquests noms.
* Quan la configuració implementada per l'eina que fas servir coincideix amb el comportament desitjat per tu, no has d'escriure fitxers de configuració.
* En canvi, quan el comportament desitjat per tu es desvia de la convenció implementada, has de configurar explícitament el comportament que desitges.

## Motivació

Els entorns de treball mal dissenyats sovint necessiten múltiples fitxers de configuració, cadascun amb molts paràmetres. Aquests ofereixen informació específica per a cada projecte, des de URLs a mapejos entre classes i taules de la base de dades. Un gran nombre de fitxers de configuració amb massa paràmetres és sovint un indicador de disseny d'aplicació innecessàriament complex.
Per exemple, versions inicials del mapper de persistència Java Hibernate mapejaven les entitats i els seus camps a la base de dades mitjançant la descripció d'aquestes relacions en fitxers XML. Molta d'aquesta informació podria haver estat incorporada mapejant per convenció els noms de les classes a noms de taules de la base de dades, i els camps a les seves columnes, respectivament. Versions posteriors van deixar de fer servir el fitxer de configuració XML i en comptes d'això van fer servir aquestes mateixes convencions, les desviacions de les quals poden ser indicades amb Java annotations.

## Ús

Molts entorns de treball moderns fan servir una aproximació convenció sobre configuració. Alguns d'aquests són:
* Apache Maven
* ASP.NET MVC
* Cake PHP
* Grails
* Grok
* Kohana PHP
* Spring
* Symfony
* Ruby on Rails
* web2py
* Zend Framework
No obstant el concepte és anterior i pot ser detectat en l'especificació JavaBean:
   Com a regla general no volem inventar una classe enorme java.beans.de_tot de la que la gent hagi d'heretar. En comptes d'això ens agradaria que els runtimes JavaBean ofereixin comportament per defecte per a objectes 'normals', però permetre als objectes sobreescriure un tros determinat de comportament per defecte mitjançant l'herència d'alguna interfícia java.beans.alguna_cosa específica.

## Referències

* ↑ C2 Wiki (2009-09-01). Too Many Parameters. C2 Wiki, 1 September 2009. Retrieved from http://c2.com/cgi/wiki$?TooManyParameters.

## Enllaços externs

* Detailed information on CoC Arxivat 2010-01-24 a Wayback Machine.
# Hyalinobatrachium ruedai

Hyalinobatrachium ruedai és una espècie de granota que viu a Colòmbia.

## Referències

* Bolívar, W. & Rueda, J.V. 2004. Hyalinobatrachium ruedai. Llista Vermella d'Espècies Amenaçades de la UICN 2006. Consulta: 25 d'abril del 2008.
# Georg Bernhard Bilfinger

Georg Bernhard Bilfinger (23 de gener de 1693 – 18 de febrer de 1750), va ser un filòsof, matemàtic i polític alemany.

## Biografia

Nasqué a Cannstatt al Ducat de Württemberg.
Primer estudia teologia, però influït pels escrits del filòsof Christian Wolff va estudiar matemàtiques seguint la línia de Wolff i Gottfried Leibniz. Tornant a estudiar teologia, intentà connectar-la amb la matemàtica en la seva obra Dilucidationes philosophicae, de deo, anima humana, mundo (Tübingen, 1725, 1746, 1768). Va tenir un gran èxit i va ser nomenat predicador del castell de Tübingen i lector de l'escola de teologia.
El 1721, després de dos anys d'estudiar dirigit per Wolff, va esdevenir professor de filosofia a Halle, i el 1724 professor de matemàtiques. Els 1725, per recomanació de Wolff, va ser invitat per Pere el gran a Sant Petersburg. Va guanyar un premi ofert per una dissertació sobre la causa de la gravetat oferta per l'Académie des Sciences de París i tornà al seu país el 1731.
El 1735, en gran part pels seus coneixements d'enginyeria militar, Karl Alexander, Duc de Württemberg el va fer conseller privat. Morí a Stuttgart.
Després del seu retorn de l'Acadèmia russa de les Ciències, d'on va ser membre, va guanyar un gran respecte internacional i Frederic II de Prússia va dir d'ell "Va ser l'home més gran que pugui recordar."
A més de les Dilucidationes, va escriure De harmonia animi et corporis humani commentatio (Frankfurt i Leipzig, 1735; Tübingen, 1741); De origine et permissione mali (1724), i un repàs de la teodicea de Leibnitz.

## Referències

* 1 2 3 4 5 Chisholm, 1911.
Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.
# Juan Peñalver Fernández

Juan Peñalver Fernández (3 d'octubre de 1905 a Corvera Alta, Corvera, Múrcia - 29 d'abril de 1983 a Grenoble, Delfinat, Occitània) fou un anarcosindicalista militant de la CNT.

## Enllaços externs

* Biografia de Juan Peñalver Fernández a Anarcoefemèrides Arxivat 2016-03-03 a Wayback Machine. (data de consulta: 01/07/2012) (català)
* Plana sobre Juan Peñalver Fernández (data de consulta: 01/07/2012) (català)
* Continuació de la plana anterior (data de consulta: 01/07/2012) (català)
# DNCE

DNCE és una banda de pop rock dels Estats Units que es va formar el 2015, format per Joe Jonas, Jack Lawless, Cole Whittle i JinJoo Lee.

## Primers anys

El grup va signar amb Republic Records, i van treure el seu primer disc senzill Cake by the Ocean el mes de setembre de 2015. La cançó va tenir força èxit a diversos llocs i va arribar al lloc 18 de la llista Billboard Hot 100 dels Estats Units.
El seu debut en un disc de durada estesa, Swaay (2015), va tenir una recepció positiva entre el públic. Van rebre la primera nominació a un premi per millor artista nou als Kids' Choice Awards de 2016.
Joe Jonas va començar la seva carrera i la fama com a membre dels Jonas Brothers, una banda de Pop rock que va tenir molt èxit en el món de la música. El grup va treure quatre àlbums d'estudi des de 2006 a 2009 i va vendre 17 milions de discos a tot el món.
L'any 2010 Jonas va treure un disc en solitari. Jack Lawless es va reunir per primer cop amb Jonas quan actuava en l'acte d'obertura de la gira dels Jonas Brothers al Marvelous Party Tour l'any 2007.

### Formació

La idea de DNCE es va formar quan Jonas y Lawless vivien plegats, tot i que el projecte va quedar en suspens a causa dels horaris de tots dos.Jonas va començar a treballar amb el compositor Justin Tranter, de Semi Precious Weapons per l primer àlbum. Així Jonas i Whittle es van fer amics i, així, es va idear el grup. El grup es diu DNCE perquè és el nom d'una cançó escrita per al primer àlbum que parla d'estar massa borratxo per escriure la paraula "dance".
El grup va començar a fer espectacles secrets a Nova York amb la finalitat d'assajar la seva propera gira i les actuacions de promoció. La banda va crear un compte oficial d'Instagram el setembre de 2015; Joe va publicar un vídeo teaser de la banda en el seu compte i va etiquetar com a pàgina oficial de la banda el 10 de setembre de 2015.

## Carrera musical

El grupo va treure el seu primer senzill, "Cake by the Ocean", el 18 de setembre de 2015. El 23 d'octubre de 2015 van publicar el primer disc de llargada estesa. L'àlbum consta de quatre pistes i va rebre una crítica positiva "amb espectacles d'escriptura semtnal que divideix la diferència entre el power pop, barreja de l'antiga banda [Joe] i els estils electro del seu àlbum en solitari. La banda va iniciar una gira el 14 de novembre de 2015, amb el nom de Greatest Tour Ever.

## Membres

* Joe Jonas – veu (2015-fins ara)
* Jack Lawless – bateria (2015-fins ara)
* Cole Whittle – baix elèctric i teclat (2015-fins ara)
* JinJoo Lee – guitarra (2015-fins ara)
# Cucut esquirol de Mèxic

El cucut esquirol de Mèxic (Piaya mexicana) és una espècie d'ocell de la família dels cucúlids (Cuculidae) que sovint és considerat una subespècie de Piaya cayana. Habita boscos i zones de matollar de l'oest de Mèxic, des de Sonora fins Oaxaca.
És una espècie monotípica que ha estat separada del cucut esquirol comú, després de treballs com ara el de Navarro-Sigüenza i Peterson (2003).

## Referències

* ↑ Navarro-Sigüenza, Adolfo G.; Townsend Peterson, A. «An alternative species taxonomy of birds Mexico». Biota Neotropica, v4, 2003. Arxivat de l'original el 2013-12-10 [Consulta: 3 setembre 2019]. Arxivat 2013-12-10 a Wayback Machine.
# Copa ugandesa de futbol

La copa ugandesa de futbol és la segona competició futbolística en importància d'Uganda. És organitzada per la Federation of Uganda Football Associations. Fou creada el 1971.

## Historial

Font:
| Temporada | Campió | Resultat | Finalista |
| 1971 | Coffee United SC | 2-1 | Simba FC |
| 1972-75 | Competició suspesa | Competició suspesa | Competició suspesa |
| 1976 | Gangama United FC (Mbale) | 0-0 (p. 4-2) | Coffee United SC |
| 1977 | Simba FC | Abandonament | Nytil FC |
| 1978 | Nsambya Old Timers FC | 1-0 | Uganda Commercial Bank FC |
| 1979 | Kampala City Council FC | Abandonament | Uganda Commercial Bank FC |
| 1980 | Kampala City Council FC | 2-0 | Maroons FC |
| 1981 | Coffee United SC | 1-1 (p. 5-4) | Uganda Commercial Bank FC |
| 1982 | Kampala City Council FC | 1-0 Nile abandonà el minut 75 | Nile Breweries FC |
| 1983 | SC Villa | 1-0 | Kampala City Council FC |
| 1984 | Kampala City Council FC | 3-2 | Coffee United SC |
| 1985 | Express FC | 3-1 | Kampala City Council FC |
| 1986 | SC Villa | 2-0 | Tobacco FC |
| 1987 | Kampala City Council FC | 1-0 | SC Villa |
| 1988 | SC Villa | 3-1 | Express FC |
| 1989 | SC Villa | 4-2 | Express FC |
| 1990 | Kampala City Council FC | 3-0 | SC Villa |
| 1991 | Express FC | 4-1 | Nile Breweries FC |
| 1992 | Express FC | 1-0 | Nile Breweries FC |
| 1993 | Kampala City Council FC | 2-1 | Dairy Heroes FC (Mbale) |
| 1994 | Express FC | 0-0 (p. 4-3) | Kampala City Council FC |
| 1995 | Express FC | 2-0 | Posta FC |
| 1996 | Uganda Electricity Board FC | 1-0 | Nile Breweries FC |
| 1997 | Express FC | 4-1 | Uganda Electricity Board FC |
| 1998 | SC Villa | 2-0 | Simba FC |
| 1999 | Dairy Heroes FC (Mbale) | 0-0 (pr.) (p. 3-0) | Lyantonde FC |
| 2000 | SC Villa | 1-0 | Military Police FC |
| 2001 | Express FC | 3-1 | SC Villa |
| 2002 | SC Villa | 2-1 | Express FC |
| 2002-03 | Express FC | 3-1 | Police FC |
| 2004 | Kampala City Council FC | 1-1 (p. 3-2) | Express FC |
| 2005 | Uganda Revenue Authority SC | 2-1 | Kampala City Council FC |
| 2006 | Express FC | 2-0 | Maji FC |
| 2006-07 | Express FC | 0-0 (p. 4-2) | Kampala City Council FC |
| 2007-08 | Victors FC | 1-0 | Kinyara FC (Masindi) |
| 2008-09 | SC Villa | 2-1 | Uganda Revenue Authority SC |
| 2009-10 | Victors FC | 1-1 (p. 5-4) | Simba FC |
| 2010-11 | Simba FC | 2-1 | Uganda Revenue Authority SC |
| 2011-12 | Uganda Revenue Authority SC | 1-0 | Bunamwaya SC |
| 2012-13 | SC Victoria University | 1-1 (p. 5-3) | Vipers SC |
| 2013-14 | Uganda Revenue Authority SC | 2-2 (p. 4-2) | Kampala Capital City Authority FC |
| 2014-15 | SC Villa | 3-0 | Kampala Capital City Authority FC |
| 2015-16 | Vipers SC | 3-1 | Onduparaka FC |
| 2017 | Kampala Capital City Authority FC | 2-0 | Paidha Black Angels |
| 2018 | Kampala Capital City Authority FC | 1-0 | Vipers SC |
| 2019 | Proline FC | 1-1 (p. 5-4) | Bright Stars FC |

## Referències

* ↑ «Uganda - List of Cup Winners». RSSSF.
* ↑ URA crowned Uganda Cup kings

## Enllaços externs

* RSSSF
# Hyalinobatrachium valerioi

Hyalinobatrachium valerioi és una espècie de granota que es troba a Colòmbia, Costa Rica, Equador i Panamà.
Està amenaçada d'extinció per la pèrdua del seu hàbitat natural.

## Referències

* Solís, F., Ibáñez, R., Chaves, G., Savage, J., Jaramillo, C., Fuenmayor, Q., Coloma, L.A., Ron, S., Cisneros-Heredia, D., Bolívar, W. & Almandáriz, A. 2004. Hyalinobatrachium valerioi. Llista Vermella d'Espècies Amenaçades de la UICN 2006. Consulta: 26 d'abril del 2008.
# Interfície

Interfície és la connexió entre dos ordinadors o màquines de qualsevol tipus donant una comunicació entre diferents nivells.
A més a més, la paraula interfície s'utilitza en diferents contexts:
* Interfície com a instrument: des d'aquesta perspectiva la interfície és una «pròtesi» o «extensió» (McLuhan) del nostre cos. El mouse és un instrument que estén les funcions de la nostra mà i les porta a la pantalla amb forma de cursor. Així, per exemple, la pantalla d'una computadora és una interfície entre l'usuari i el disc dur.
* Interfície com a superfície: n'hi ha que consideren que la interfície ens transmet instruccions. La superfície d'un objecte (real o virtual) ens parla per mitjà de les formes, textures, colors, etc.
* Interfície com a espai: des d'aquesta perspectiva la interfície és el lloc de la interacció; l'espai on se'n desenvolupen els intercanvis i els treballs manuals.

## Vegeu també

* Interfície d'usuari
* Interfície gràfica d'usuari
* Port (computació)

## Referències

* Puerto paralelo (2003). Descripción general. Puerto Paralelo Historia, Evolución, tipos, programación.
* Scolari, Carlos Alberto. Hacer clic. Hacia una sociosemiótica de las interacciones digitales. Barcelona: Gedisa, 2004.